recursal/SuperWikiNEXT-32B huggingface dataset:
**রোগতত্ত্ব, রোগ নিয়ন্ত্রণ ও গবেষণা ইনস্টিটিউট** (আইইডিসিআর) হল স্বাস্থ্য মন্ত্রণালয়ের আওতাধীন বাংলাদেশ সরকারের একটি গবেষণা ইনস্টিটিউট যা বাংলাদেশে মহামারী ও সংক্রামক ব্যাধি গবেষণা ও রোগ নিয়ন্ত্রণ বিষয় নিয়ে কাজ করে।

ইতিহাস
------

১৯৭৬ সালে একটি বিলের মাধ্যমে রোগতত্ত্ব, রোগ নিয়ন্ত্রণ ও গবেষণা ইনস্টিটিউট প্রতিষ্ঠিত হয়। এই সময় পূর্ব পাকিস্তানের কেন্দ্রীয় ম্যালেরিয়া ইনস্টিটিউটকে এটির সাথে অন্তর্ভুক্ত করা হয়। যেটি ১৯৪৭ সালে ভারত বিভাগের সময় ভারতের কেন্দ্রীয় ম্যালেরিয়া ইনস্টিটিউট থেকে দ্বিখণ্ডিত হয়ে সৃষ্ট হয় ও ১৯৫৪ সালে ঢাকায় কার্যক্রম শুরু করে। শুরুতে ম্যালেরিয়া ইনস্টিটিউটের অতিরিক্ত জমিতে আইইডিসিআরের জন্য ভবন তৈরি করা হয়, পরে তা আইইডিসিআরকে ছেড়ে দিতে হয়।

১৯৮১ সালে আইইডিসিআর-কে নিপসমের সঙ্গে একীভূত করা হয়, তবে ১৯৮৭ সালে বাংলাদেশ সরকার, বিশ্ব স্বাস্থ্য সংস্থা, জাতিসংঘ উন্নয়ন কর্মসূচির যৌথ প্রতিবেদনের ভিত্তিতে আইইডিসিআর ও নিপসমকে আবার আলাদা করা হয়।

কার্যক্রম
---------

এটি মহামারী ও সংক্রামক রোগ গবেষণা এবং সরকারের জন্য জনস্বাস্থ্য পরিকল্পনা বিকাশ নিয়ে কাজ করে। একইসঙ্গে দক্ষ কর্মশক্তি তৈরি করা নিয়ে এটি কাজ করে। ঢাকা ও নরসিংদীর বেলাবোতে এর প্রশিক্ষণ কেন্দ্র রয়েছে। আইইডিসিআরের চারটি বিভাগীয় গবেষণাগার রয়েছে, সেগুলি হল:

* ভাইরাস বিদ্যা
* মেডিকেল কীটতত্ত্ব
* অণুজীব বিদ্যা
* প্রাণী সংক্রামক রোগ

আইইডিসিআরে নিন্মলিখিত রোগের নজরদারি ও সাড়াদান ব্যবস্থা চালু আছে:

1. ইনফ্লুয়েঞ্জা
2. নিপাহ ভাইরাস
3. ডেঙ্গু
4. অসংক্রামক ব্যাধি
5. রোটা ভাইরাস ও ইন্টাসাসেপশন
6. অ্যান্টি মাইক্রোবায়াল রেজিস্ট্যান্স
7. কলেরা
8. এনথ্রাক্স
9. লেপ্টোস্পাইরোসিস
10. শ্বাসতন্ত্রের রোগ
11. খাদ্যবাহিত রোগ
12. নতুন উদ্ভূত প্রাণী সংক্রমিত রোগ
13. আকস্মিক মস্তিষ্ক ও মেরুরজ্জু প্রদাহ
14. শিশুদের মাঝে কীটনাশকজনিত বিষক্রিয়া
15. কোভিড-১৯

তথ্যসূত্র
---------

1. ↑  "আইইডিসিআর'র নতুন পরিচালক অধ্যাপক ডা. তাহমিনা"। মানবজমিন। ১৯ আগস্ট ২০২০। সংগ্রহের তারিখ ১৯ আগস্ট ২০২০।
2. ↑  "About Us"। *www.iedcr.gov.bd*। ৩১ জুলাই ২০১৯ তারিখে মূল থেকে আর্কাইভ করা। সংগ্রহের তারিখ ৫ আগস্ট ২০১৯।
3. 1 2 3  মুশতাক হোসেন (২৫ জানুয়ারি ২০২০)। "রোগতত্ত্ব গবেষণায় আইইডিসিআর"। *দেশ রূপান্তর*। সংগ্রহের তারিখ ১৫ মার্চ ২০২০।
**অবধূত** (সংস্কৃত: अवधूत) হল 'ঝাঁকানো' মূল থেকে সংস্কৃত শব্দ যা, এর অনেক ব্যবহারের মধ্যে, কিছু ভারতীয় ধর্মে এমন এক ধরনের রহস্যবাদী বা সাধুকে নির্দেশ করে যারা অহং-চেতনা, দ্বৈত এবং সাধারণ পার্থিব উদ্বেগের বাইরে এবং ব্যতীত কাজ করেআদর্শ সামাজিক শিষ্টাচারের জন্য বিবেচনা। অবধূত হলেন একজন জীবনমুক্ত যিনি অন্যদেরকে তার অন্তর্দৃষ্টি দেন এবং চূড়ান্ত বাস্তবতা (ব্রহ্ম) এবং আত্ম (আত্মা) এর প্রকৃত প্রকৃতির উপলব্ধি সম্পর্কে তাদের শিক্ষা দেন এবং অন্যদের মোক্ষের পথ দেখানোর জন্য গুরুর ভূমিকা নেন। কিছু অবধূতও পরমহংস উপাধি লাভ করে।

একই ধরনের ব্যক্তিত্ব (কথোপকথনে বলা হয় 'পাগল/পাগল সন্ন্যাসী') বৌদ্ধ ঐতিহ্যেও পরিচিত, যেমন মধ্যযুগীয় জৈন সন্ন্যাসী ইক্কু এবং বিংশ শতাব্দীর তিব্বতি তুলকু চোগ্যাম ট্রুংপা রিনপোচে। তিব্বতি বৌদ্ধধর্মে সমতুল্য প্রকারটিকে একটি নয়নপা বলা হয়।

তথ্যসূত্র
---------

1. ↑  Roaming: Webster's Quotations, Facts and Phrases (accessed: Sunday May 9, 2010)

বহিঃসংযোগ
---------

* Avadhut Gita by Dattatreya
* 'Avadhut' (April, 2008) by the International Nath Order
* avadhūta Gita Translation available as mp3 audio
**ভাস্তোচিনি কসমাদ্রোম** রাশিয়ার সুদূর পূর্বের আমুর ওব্লেস্তের ৫১তম সমান্তরাল উত্তরের উপরে স্থাপিত একটি রুশ মহাকাশ বন্দর। এটি কাজাখস্তানের বাইকনুর কসমাদ্রোমের উপর রাশিয়ার নির্ভরতা হ্রাস করার উদ্দেশ্যে নির্মাণ করা হয়। প্রথম উৎক্ষেপণটি ২০১৬ সালের ২৮শে এপ্রিল ০২:০১ ইউটিসি-তে অনুষ্ঠিত হয়। মহাকাশ বন্দরটিতে ২০২১ সালের ১ই জুলাই পর্যন্ত, সাতটি সাফল্য সহ মোট আটটি উৎক্ষেপণ করা হয়।

উৎক্ষেপণ
--------

কমপ্লেক্সে প্রথম উৎক্ষেপণটি ২০১৬ সালের ২৮শে এপ্রিল ০২:০১ ইউটিসি-তে অনুষ্ঠিত হয়। এই উৎক্ষেপণে সাইট ১এস প্যাড থেকে সয়ুজ-২ রকেটের মাধ্যমে গামা-রশ্মি সংক্রান্ত জ্যোতির্বিদ্যা বিষয়ক উপগ্রহ মিখাইলো লোমনোসোভকে বহন করা হয়।

উদ্দেশ্য
--------

নতুন কসমাদ্রোম রাশিয়াকে তার নিজস্ব ভূমি থেকে বেশিরভাগ অভিযান উৎক্ষেপণ করতে সক্ষম করবে এবং কাজাখস্তান সরকার থেকে ইজারার মাধ্যমে প্রাপ্ত বাইকনুর কসমাদ্রোমের উপর রাশিয়ার নির্ভরতা হ্রাস করবে। বর্তমানে, রাশিয়া দ্বারা পরিচালিত বাইকনুরই একমাত্র উৎক্ষেপণ কেন্দ্র, যা আইএসএস বা অন্য কোন ক্রু অভিযানের উৎক্ষেপণের জন্য ব্যবহৃত হয়।

চিত্রশালা
---------

* 
* 
* 
* 
* 
* 
*

তথ্যসূত্র
---------

1. ↑  spaceflight। "Soyuz rocket fires into space with 11 satellites"। *spaceflightnow.com*। Spaceflight Now। সংগ্রহের তারিখ ২২ জুলাই ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "Russia inaugurates Vostochny Cosmodrome with semi-commercial Soyuz launch"। SpaceNews। ২০১৮-১২-২৭। সংগ্রহের তারিখ ২২ জুলাই ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑
4. ↑  "Russian satellite lost after being set to launch from wrong spaceport"। *The Guardian*। Reuters। ২০১৭-১২-২৮। সংগ্রহের তারিখ ২২ জুলাই ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**ভক্তিমূলক সঙ্গীত** হল স্তোত্র যা ধর্মীয় পালন ও আচার-অনুষ্ঠানের সাথে যুক্ত সঙ্গীত। ঐতিহ্যগতভাবে ভক্তিমূলক সঙ্গীত হিন্দু সঙ্গীত, ইহুদি সঙ্গীত, বৌদ্ধ সঙ্গীত, ইসলামি সঙ্গীত এবং খ্রিস্টীয় সঙ্গীত এর অংশ। ভক্তিমূলক স্তোত্র সহ প্রতিটি প্রধান ধর্মের নিজস্ব ঐতিহ্য রয়েছে। ভক্তিমূলক প্রার্থনা সেবার অংশ। 

পূর্ব ও নিকট-প্রাচ্যের ধর্মে, ভক্তিবাদীরা মিলিত প্রার্থনা ও ধ্যান হিসাবে কাজ করে। এগুলি বিশেষ ছন্দে গাওয়া হয় যা অনুশীলনকারীদের রহস্যময় অভিজ্ঞতা দেওয়ার জন্য দীর্ঘ সময় ধরে টিকে থাকে। হিন্দু সঙ্গীতে, ভক্তি আন্দোলন থেকে উদ্ভূত ধারাটি ভজন, কীর্তন এবং আরতির মতো রূপ নেয়।

তথ্যসূত্র
---------

1. ↑  Saurabh Goswami; Selina Thielemann (২০০৫)। *Music and Fine Arts in the Devotional Traditions of India: Worship Through Beauty*। APH Publishing। পৃষ্ঠা 2–10। আইএসবিএন 978-81-7648-811-2। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  Emmie te Nijenhuis (২০১১)। *Kīrtana: Traditional South Indian Devotional Songs: Compositions of Tyāgarāja, Muttusvāmi Dīkṣitar and Śyāma Śāstri*। Brill Academic Pub। আইএসবিএন 978-90-04-20933-6। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**সাঘাটা পাইলট বালিকা উচ্চ বিদ্যালয় ও কলেজ**, গাইবান্ধা জেলার সাঘাটা উপজেলায় অবস্থিত বাংলাদেশের একটি ঐতিহ্যবাহী শিক্ষাপ্রতিষ্ঠান। এই বিদ্যালয় দিনাজপুর শিক্ষা বোর্ড এর অন্তর্গত।

বিদ্যালয়টি ১৯৭৪ সালের পহেলা জানুয়ারি প্রতিষ্ঠিত হয়েছিল।

বিভাগসমূহ
---------

সাঘাটা পাইলট বালিকা উচ্চ বিদ্যালয় ও কলেজ এর বিদ্যালয় বিভাগে বিজ্ঞান ও মানবিক শাখা এবং কলেজ বিভাগে বিজ্ঞান, মানবিক ও ব্যবসায় শিক্ষা শাখা রয়েছে।

যোগাযোগ ব্যবস্থা
----------------

সাঘাটা পাইলট বালিকা উচ্চ বিদ্যালয় ও কলেজ সাঘাটার প্রাণকেন্দ্রে অবস্থিত।উপজেলা হাসপাতাল থেকে মাত্র কয়েকশ গজ পূর্বে অবস্থিত। যদিও এখান থেকে জেলা সদরের দুরত্ব প্রায় ৪০ কিলোমিটার কিন্তু যোগাযোগ ব্যবস্থা যথেষ্ট ভালো হওয়ায় মাত্র ৪০-৫০ মিনিটেই যাতায়াত করা যায়। যাতায়াতের প্রধান মাধ্যম সিএনজি চালিত অটোরিক্সা ।

বিদ্যালয় ভবন
-------------

বর্তমানে প্রতিষ্ঠানটিতে পুরাতন টিনশেড ভবন-সহ আরও ৩টি নতুন ভবন রয়েছে। এছাড়া ৪ তলা একটি ভবন নির্মাণাধীন অবস্থায় রয়েছে।

সহশিক্ষা কার্যক্রম
------------------

এই প্রতিষ্ঠানে লেখাপড়ার পাশাপাশি 
বির্তক, আবৃত্তি, সঙ্গীত, খেলাধুলা, চিত্রাংকন প্রতিযোগিতা, দেয়াল পত্রিকা প্রকাশ প্রভৃতি কার্যক্রম অনুষ্ঠিত হয়। এছাড়াও বিএনসিসি, স্কাউটস, গার্ল গাইড, রেড ক্রিসেন্ট প্রভৃতি সংগঠনের শাখা রয়েছে।

গ্রন্থাগার
----------

এই প্রতিষ্ঠানের গ্রন্থাগারটিতে প্রায় ২০০০ বই রয়েছে।

ফলাফল
-----

| পরীক্ষার নাম | ২০১১ সাল | ২০১২ সাল | ২০১৩ সাল | ২০১৪ সাল | ২০১৫ সাল | ২০১৬ সাল | ২০১৭ সাল | ২০১৮ সাল | ২০১৯ সাল | ২০২০ সাল | ২০২১ সাল |
| --- | --- | --- | --- | --- | --- | --- | --- | --- | --- | --- | --- |
| জেএসসি | ৯০.৪৩% | ১০০% | ৮৬.০৯% | ৯৪.৩৯% | ৯২.৬২% | ৯২.৮০% | ৯১.১৮% | ১০০% | ৯২.১২% | ১০০% | ---- |
| এসএসসি | ৮৭.৯৩% | ৮৪.৮৫% | ৮৩.১৩% | ৮৩.৬৭% | ৮৫.১৫% | ৮২.৯৮% | ৮৩.৮৫% | ৮৭.৫০% | ৯০.৬০% | ৮৭.২২% | ৮৪.৭১% |
| এইচএসসি | ৮৫.৪৫% | ৯৮.১৫% | ৮০.৬০% | ৭১.৯১% | ৭৮.১০% | ৬৪.৪৯% | ৪২.৩১% | ৬৬.২৮% | ৭৩.০৪% | ১০০% | ৯৫% |
|

বিবিধ
-----

### ক্যান্টিন

সাঘাটা পাইলট বালিকা উচ্চ বিদ্যালয় ও কলেজ এর ১টি নিজস্ব ক্যান্টিন রয়েছে।

### সংগঠন

প্রতিষ্ঠার পর হতেই প্রতিষ্ঠানটি বিভিন্ন সংগঠনের সঙ্গে জড়িত। যেমন ডিবেট ক্লাব, কালচারাল ক্লাব।

### সাংস্কৃতিক

প্রতিষ্ঠার পর হতেই এটি বিভিন্ন সাংস্কৃতিক কর্মকাণ্ডে অংশগ্রহণ করে আসছে। স্টুডেন্টস কেবিনেট চালু করা হয়েছে। সাঘাটা পাইলট বালিকা উচ্চ বিদ্যালয় ও কলেজ মাঠে জাতির পিতা বঙ্গবন্ধু শেখ মুজিবুর রহমানের ১০২ তম জন্ম দিবস ও জাতীয় শিশু দিবস ২০২২ ইং উদযাপন উপলক্ষে কেক কেটে আলোচনা সভা ও মা সমাবেশ পালিত হয়।

উক্ত আলোচনা সভায় অতিথি হিসেবে উপস্থিত ছিলেন, জনাব মোঃ ফরহাদ হোসেন। সভাপতি, সাঘাটা পাইলট বালিকা উচ্চ বিদ্যালয়।
অত্র প্রতিষ্ঠানের অধ্যক্ষ জনাব জাহিদুল ইসলাম। জনাব আলতাফ হোসেন সাবেক অধ্যক্ষ অত্র প্রতিষ্ঠান। আব্দুল মান্নান মন্ডল বীর মুক্তিযোদ্ধা। দেলোয়ার হোসেন বীর মুক্তিযোদ্ধা। মাখন চন্দ্র বর্মন সহকারী প্রধান শিক্ষক অত্র প্রতিষ্ঠান।
আরও উপস্থিত ছিলেন অত্র প্রতিষ্ঠানের শিক্ষক ও কর্মচারী বৃন্দ।   ওয়েব্যাক মেশিনে আর্কাইভকৃত ২১ এপ্রিল ২০২২ তারিখে

তথ্যসূত্র
---------

1. ↑  "গভর্নিং বডি" (পিডিএফ)।
2. ↑  "এডহক কমিটি" (পিডিএফ)।
**অরুনোদই** (ইংরেজি: Orunodoi) অসমের প্রথম অসমীয়া ভাষার সংবাদ পত্র। এই সংবাদপত্রটি ১৮৪৬ সালের জানুয়ারি মাসে শিবসাগরের মিশন প্রেস থেকে প্ৰথম প্ৰকাশ পায়। এই সংবাদপত্রটিকে আধুনিক অসমীয়া ভাষার পথপ্রদর্শক বলা যায় কারণ এই পত্রিকা দ্বারা অসমীয়া সাহিত্যের ক্ষেত্রে এক নতুন যুগের সৃষ্টি হয়েছিল। অরুণোদইয়ের পাতায় আনন্দরাম ঢেকিয়াল ফুকন, পণ্ডিত হেমচন্দ্র বরুয়া, গুণাভিরাম বরুয়া ইত্যাদি লোকেরা সাহিত্যিকরূপে পরিগণিত হয়েছিলেন। মূলতঃ খ্রিস্টধর্ম প্রচারের জন্য এই সংবাদপত্র প্ৰকাশ করা হত যদিও গদ্য-পদ্য-ভূগোল-ইতিহাস-নীতিকথা, দেশ-বিদেশের খবর, জীবনী, কাহিনী ইত্যাদি বিবিধ রচনা এতে প্রকাশিত হত।
১৮৮৩ সালে মিশন প্রেস বন্ধ হওয়ার সাথে সাথে এই পত্রিকাটির প্রকাশও স্তব্ধ হয়ে যায়।

ইতিহাস
------

ইং ১৮২৬ সালের ইয়াণ্ডাবু সন্ধি অনুসারে অসম ইংরেজের শাসনাধীন হওয়ার পর অসমের রাজনৈতিক সামাজিক ও সাংস্কৃতিক ক্ষেত্রে এক বিরাট পরিবর্তনের সূচনা হল। সাহিত্যে এর স্পষ্ট প্ৰভাব পরিস্ফুট হয়।

১৮৩৬ সালে ইংরেজরা প্ৰশাসনিক সুবিধার দোহাই দিয়ে অসমের বিদ্যালয়-মহাবিদ্যালয় ইত্যাদি সরকারি প্ৰতিষ্ঠানে অসমীয়া ভাষার পরিবর্তে বাংলা ভাষা প্ৰচলন করে। এর কারণ ছিল ইংরেজদের শাসনে সহায়তা করা পশ্চিমবঙ্গ থেকে আসা বাঙালী কার্যনির্বাহীদের যাতে সুবিধা হয়। বাঙালী কর্মচারীদেরও এর জন্য ইংরেজ সরকারকে অনুনয় করতে হয়েছিল। ইতিমধ্যে অসমের কমিশনার ক্যাপ্তেন ফ্ৰেন্সিস জনকিন্সের আমন্ত্রণে ক্রমে অসমের শদিয়াতে একটা খ্রিষ্টান মিশন তৈরির উদ্দেশ্যে আমেরিকান বেপ্টিষ্ট মিশনারীগণ অসমে আসেন। তাঁদের উদ্যোগে ‘অরুণোদই’ প্ৰকাশ করা হয়। ১৮৪৬ সালের জানুয়ারী মাসে শিবসাগরের মিশন প্রেস থেকে মাসিক ‘অরুণোদই সংবাদপত্র’ প্রথম প্রকাশ পায়। প্রথম সম্পাদক ছিলেন ডা° নাথান ব্রাউন। ‘অরুণোদই’তেই প্ৰথম ‘দেওধাই অসম বুরঞ্জী’, কামরূপ বুরঞ্জী, গুণাভিরাম বরুয়ার আধুনিক নাটক ‘রাম নবমী’ প্রকাশিত হয়েছিল।

এই মাসিক পত্রিকাটির সুদীর্ঘ ৩৭ বছরের সম্পাদক ছিলেন ড° ব্রাউন, এস এম হোয়াইটিং, ড° মাইলস ব্রন্সন, মিসেস বাৰ্ড, রেভারেণ্ড ক্লার্ক ও এ.কে. গার্নি। বার্ষিক অনুদান যথাক্রমে ১ টাকা ও পরে ২ টাকা ছিল। পত্রিকাটির সৰ্বোচ্চ গ্রাহকের সংখ্যা ৭০০ জন হয়েছিল।

আরও দেখুন
---------

* জোনাকী
* বাঁহী

তথ্যসূত্র
---------

1. ↑  "Orunoidoi/Arunodoi"। Onlinesivasagar.com। সংগ্রহের তারিখ ২৮ মার্চ ২০১০।
2. ↑  "Special Postage Stamp on 150 years of Newspapers in Assam"। PIB। সংগ্রহের তারিখ ৩০ মার্চ ২০১০।

বহিঃসংযোগ
---------

* অরুণোদয় অনলাইন
**গাজনার বিল** বা **বিল গাজনা** পাবনা জেলার সুজানগর উপজেলার বৃহত্তম বিল। বিলটি ১৬ টি ছোট-বড় বিলের সমন্বয়ে তৈরি হয়েছে। এটি সুজানগর উপজেলার প্রায় মাঝখানে অবস্থিত। পাবনা জেলার সুজানগর উপজেলার অর্থনৈতিক উন্নয়ন অনেকাংশ এই বিলের উপর নির্ভর করে। সুজানগর উপজেলার ১০ টি ইউনিয়নের সাথেই বিলটি সংযুক্ত রয়েছে। গাজনার বিলের পানির প্রধান উৎস যমুনা নদী, পদ্মা নদী ও চলন বিল। গাজনার বিল ও পদ্মা নদীর সংযোগ কেন্দ্র হিসেবে রয়েছে "বাদাই সুইচ গেইট" নামে একটি সুইচ গেইট রয়েছে। সুইচ গেইটটি বাঁধেরহাট-সুজানগর সড়কের (মুজিব বাঁধ বলে পরিচিত) সাগরকান্দি গ্রামে বাদাই নদের উপরে অবস্থিত।

ইতিহাস
------

১৯৭২ সালের ফেব্রুয়ারি মাসে পাবনা জেলাকে বন্যামুক্ত ও গাজনার বিলের কৃষি উৎপাদন বৃদ্ধি করতে বেড়ার নগরবাড়িতে ১৫৮ কিলোমিটার দীর্ঘ ‘মুজিব বাঁধ’ নির্মাণ করা হয়।

২০১০ সালে বিলের ঐতিহ্য ফেরাতে ৪১৩ কোটি টাকা ব্যয়ে বহুমুখী উন্নয়ন প্রকল্প গ্রহণ করা হয়। এই প্রকল্পের আওতায় সারা বছর বিলে পানি ধরে রাখতে ছোট ছোট সংযোগ খাল তৈরি করা হয়।

বিস্তৃতি
--------

সুজানগর উপজেলার আত্রাই ও পদ্মা নদীর সংযোগে সৃষ্ট এ বিল গাজনা (গ-হস্তী বলেও পরিচিত) উপজেলার সবগুলো ইউনিয়ন জুড়ে বিস্তৃত। বিলের পূর্ব পাশে রানীনগর ইউনিয়ন, পশ্চিম পাশে মানিকহাট ইউনিয়নের বোনকোলা, উলাট, খয়রান সহ কিছু গ্রাম স্পর্শ করেছে। গাজনার বিলের এক পাশে রয়েছে বোনকোলা গ্রাম, এক পাশে রয়েছে হাটখালি ইউনিয়ন, এক পাশে রয়েছে চরগোবিন্দপুর ও আরেক পাশে খয়রান-গাবগাছি। এই চারটি স্থানের মাঝেই গাজনার বিল অবস্থিত।

আয়তন
-----

গাজনার বিলের আয়তন প্রায় ১২ বর্গ মাইল বা ৩১০০ হেক্টর বা ৩১ বর্গকিলোমিটার। তবে এই বিলের সব মিলিয়ে পানি না আসা অংশসহকারে আবাদি জমির পরিমান প্রায় ১০,০০০ হেক্টর। এইসব জমিতে পাট, পিঁঁয়াজ ও বিভিন্ন জাতের ধান ও মাছের চাষ প্রভৃতি উৎপাদন হয়ে থাকে। এই বিলের ৯,০০০ হেক্টর জমিতে পিয়াজ উৎপন্ন হয়ে থাকে।

পর্যটন কেন্দ্র
--------------

এই বিলের সৌন্দর্যে মুগ্ধ হয়ে প্রতি বছর বহু পর্যটক ভ্রমণ করে থাকে। গাজনার বিলের মধ্যে খয়রান ব্রিজ নামক স্থানে বহু মানুষের সমাগম ঘটে থাকে। বিশেষ করে ঈদ ও বিশেষ ছুটির দিনে এখানে পর্যটকের সংখ্যা দ্রুত বাড়তে থাকে।

তথ্যসূত্র
---------

1. 1 2  "কচুরিপানায় ভরা গাজনা বিল"। *Jugantor* (ইংরেজি ভাষায়)। সংগ্রহের তারিখ ২০২২-০৪-২৭।
2. ↑  "পাবনার গাজনার বিল ভাসছে বন্যায়"। *প্রথম আলো*। সংগ্রহের তারিখ ২০১৯-০৯-০৮।
3. ↑  Superadmin। "গাজনার বিলের ক্যানালেও পানি নেই"। *www.dailykaratoa.com* (ইংরেজি ভাষায়)। সংগ্রহের তারিখ ২০২২-০৪-২৭। [*স্থায়ীভাবে অকার্যকর সংযোগ*]
4. ↑  "প্রাণ ফেরেনি পাবনার গাজনার বিলে"। *SAMAKAL* (ইংরেজি ভাষায়)। সংগ্রহের তারিখ ২০২২-০৪-২৭।
5. ↑  "কচুরিপানায় ছেয়ে গেছে গাজনার বিল, দূষিত হচ্ছে পানি"। *NTV Online* (ইংরেজি ভাষায়)। ২০২১-১০-২৪। সংগ্রহের তারিখ ২০২২-০৪-২৭।
6. ↑  "পাবনার গাজনার বিলে হঠাৎ বন্যায় কৃষকের সর্বনাশ"। *প্রথম আলো*। সংগ্রহের তারিখ ২০১৯-০৯-০৮।
7. ↑  "শুকিয়ে যাওয়া গাজনার বিলে পেঁয়াজ চাষ"। *দৈনিক ইত্তেফাক*। সংগ্রহের তারিখ ২০২২-০৪-২৭।
8. ↑  "গাজনার বিলে মাছের পরিবর্তে ধান চাষ!"। *দৈনিক ইত্তেফাক*। সংগ্রহের তারিখ ২০২২-০৪-২৭।
9. ↑  "সুজানগরে গাজনার বিলে পর্যটকদের ভিড়"। *দৈনিক ইত্তেফাক*। ২০২১-০৮-২২। সংগ্রহের তারিখ ২০২২-০৪-২৭।
10. ↑  "খয়রান ব্রিজ, পাবনা"। *সরকারি বাতায়ন*। ২৭ এপ্রিল ২০২২।
উৎস রূপান্তর প্রক্রিয়া
কোন কৌশল বা পদ্ধতি অবলম্বন করা ছাড়া কোন বর্তনীর সমাধান বের করা কঠিন। বর্তনীর সমাধানগুলো মাঝে মাঝে সহজবোধ্য হয়ে ওঠে, বিশেষ করে মিশ্র উৎস বিশিষ্ট বর্তনীতে যেখানে বিভব উৎস ও বিদ্যুৎ উৎস দুটোই বিদ্যমান থাকে , তখন বিভব উৎসকে বিদ্যুৎ উৎসে এবং বিদ্যুৎ উৎসকে বিভব উৎসকে রূপান্তর করে আমরা বর্তনীকে সহজবোধ্য করতে পারি। এই পদ্ধতিকে বলে **উৎস রূপান্তর** (ইংরেজি: Source transformation) এবং এটা থেভেনিনের তত্ত্বে এবং নর্টনের তত্ত্বে ব্যবহৃত হয়ে থাকে।

পদ্ধতি
------

উৎস রূপান্তর হলো ও'মের সূত্র ব্যবহারের একটি পদ্ধতি; যেখানে একটি বিদ্যমান রোধের সাথে সিরিজে থাকা বিভব উৎসকে একটা বিদ্যুৎ উৎসের সমান্তরালে ব্যবহার করা হয়। আমরা ও'মের সূত্র স্মরণ করে দেখি যে একটা বস্তুতে বিদ্যমান বিভব ঐ বস্তুর রোধ এবং মোট বিদ্যুৎ প্রবাহের গুণফলের সমান।যেহেতু উৎস রূপান্তর হলো দ্বিমুখী একটি প্রক্রিয়া, তাই একটা থেকে আরেকটা বের করা যায়। যাইহোক, রেজিস্টিভ বর্তনীর জন্য উৎস রূপান্তর সীমাবদ্ধ না।ধারক এবং আবেশক বিশিষ্ট বর্তনীতেও এই পদ্ধতি ব্যবহার করা যায়। সাধারণভাবে, উৎস রূপান্তরের ধারণা হলো বিদ্যুৎ উৎসে থেভেনিনের তত্ত্বের ব্যবহার অথবা বিভব উৎসে নর্টনের তত্ত্বের ব্যবহার।

বিশেষভাবে, উৎস রূপান্তর হলো একটা আসল বিদ্যুৎ উৎস ও আসল বিভব উৎসের সমান করা ধারণা, যেমন একটা ব্যাটারী। থেভেনিনের তত্ত্বের প্রয়োগ এবং নর্টনের তত্ত্বের প্রয়োগ থেকে সর্বসম হওয়ার সাথে সম্পর্কীত উপাদান পাওয়া যায়।বিশেষকরে, যদি ধরি আমাদের একটি আসল বিদ্যুৎ উৎস I আছে, যা একটি আদর্শ বিদ্যুৎ উৎস এবং একটি ইম্পিডেন্সের সমান্তরালে আছে। যদি আদর্শ বিদ্যুৎ উৎসকে I অ্যাম্পিয়ার এবং সমান্তরাল রোধের ইম্পিডেন্স Z ধরা হয়, তখন উৎস রূপান্তর প্রয়োগ আমাদের দেয় একটি আদর্শ সমতুল্য আসল বিভব উৎস এবং তা থাকে ইম্পিডেন্সের সাথে সিরিজে। এই নতুন বিভব উৎস হলো V যার মান হলো আদর্শ বিদ্যুৎ-এর মানের সাথে আদর্শ বিদ্যুৎ উৎসে সঞ্চিত রোধের মানের গুণফলের সমান। আদর্শ বিভব উৎসের ইম্পিডেন্সের উপাদানের মান থাকে এর আসল বিদ্যুৎ উৎসের মানের মতো। সাধারণভাবে উৎস রূপান্তরের সারাংশ করা যেতে পারে ২টি বিষয় মাথায় রেখেঃ

1. ও'মের সূত্র;
2. ইম্পিডেন্সকে সমান রেখে

হিসাবের উদাহরণ
--------------

উৎস রূপান্তর সহজভাবে করা যায় যতক্ষণ এখানে একটা পরিচিতি থাকছে ও’মের সূত্রের সাথে। সাধারণভাবে, যদি একটা বিভব উৎস একটি ইম্পিডেন্সের সাথে সিরিজে থাকে, এটা খুবই সম্ভব ইম্পিডেন্সের সমান্তরালে থাকা সমতুল্য বিদ্যুৎ উৎসের মান জানা যেখানে বিভব উৎসের মানকে ইম্পিডেন্সের মান দিয়ে ভাগ করা হয়। প্রাথমিকভাবে যদি একটি বিদ্যুৎ উৎস ইম্পিডেন্সের সমান্তরালে থাকে, তবে বিদ্যুৎ উৎসের মানকে ইম্পিডেন্সের মান দিয়ে গুণ করে আমরা সমতুল্য বিভব উৎসের মান পাই যা ইম্পিডেন্সের সাথে সিরিজে থাকবে। উৎস রূপান্তরের সময় কি করা হয় তার একটা উদাহরণ আমরা নিচে দেখতে পাবঃ

 **স্মরণ করুন:**

{\displaystyle V=I\cdot Z}

{\displaystyle I={\cfrac {V}{Z}}}

আরও দেখুন
---------

* বিভব উৎস
* বিদ্যুৎ উৎস
* বৈদ্যুতিক ইম্পিডেন্স
* থেভেনিনের তত্ত্ব
* ও'মের সূত্র

তথ্যসূত্র
---------

1. ↑  Oppenheimer, Samuel L. (1984). Fundamentals of Electric Circuits. New Jersey: Prentice Hall
2. ↑  Nilsson, James W. & Riedel, Susan A. (2002). Introductory Circuits for Electrical and Computer Engineering. New Jersey: Prentice Hall
**গোলাম মোহাম্মদ সিরাজ** (জন্ম: ১৫ জানুয়ারি ১৯৫০) একজন বাংলাদেশি জাতীয়তাবাদী দলের রাজনীতিবিদ। সিরাজ বগুড়া-৫ আসন থেকে বাংলাদেশ জাতীয়তাবাদী দলের (বিএনপি) মনোনয়নে পঞ্চম, ষষ্ঠ ও সপ্তম জাতীয় সংসদের সদস্য নির্বাচিত হয়েছিলেন। ২০১৯ সালে অনুষ্ঠিত উপ-নির্বাচনে বগুড়া-৬ আসন থেকে পুনরায় বিএনপির মনোনয়নে জয় লাভ করেন।

রাজনৈতিক ও কর্মজীবন
-------------------

সিরাজ বগুড়া বিএনপির জেলা শাখার আহবায়কের দায়িত্ব পালন করছেন। তিনি বাংলাদেশে ২৭ ফেব্রুয়ারি ১৯৯১ সালে অনুষ্ঠিত পঞ্চম, ১৫ ফেব্রুয়ারি ১৯৯৬ সালে অনুষ্ঠিত ষষ্ঠ এবং একই বছর ১২ জুন অনুষ্ঠিত সপ্তম জাতীয় সংসদ নির্বাচনে বিএনপির প্রার্থী হিসেবে সংসদ সদস্য নির্বাচিত হন। তবে তিনি দশম জাতীয় সংসদ নির্বাচনে একই আসন থেকে নির্বাচন করে পরাজিত হন।

২০১৮ সালে একাদশ জাতীয় সংসদ নির্বাচনে বিএনপির মনোনয়নে বগুড়া-৬ আসন থেকে সংসদ সদস্য নির্বাচিত হন বিএনপির মহাসচিব মীর্জা ফখরুল ইসলাম আলমগীর। তবে, নির্ধারিত সময়ে তিনি সংসদ সদস্য হিসেবে শপথ গ্রহণ না করায় বগুড়া-৬ আসনটি শুন্য ঘোষণা করা হয়। পরবর্তীতে ২৪ জুন ২০১৯ সালে এ আসনে উপনির্বাচন অনুষ্ঠিত হয়। উপনির্বাচনে বিএনপির প্রার্থী হিসেবে সিরাজ জয়লাভ করেন। তিনি এসআর গ্রুপের প্রতিষ্ঠাতা ও চেয়ারম্যানের দায়িত্ব পালন করছেন।

১০ ডিসেম্বর ২০২২ সালে রাজধানী ঢাকার গোলাপবাগ মাঠে বিএনপির বিভাগীয় গণসমাবেশ থেকে বাংলাদেশ জাতীয়তাবাদী দলের তিনি সহ ৭ জন এমপি জাতীয় সংসদ থেকে পদত্যাগের ঘোষণা দেন।

আরও দেখুন
---------

* একাদশ জাতীয় সংসদ নির্বাচন, ২০১৮
* একাদশ জাতীয় সংসদ সদস্যদের তালিকা

তথ্যসূত্র
---------

1. 1 2  "কুলখানি"। দ্য ডেইলি স্টার। সংগ্রহের তারিখ ২৫ জুন ২০১৯।
2. 1 2  "ফখরুলের ছেড়ে দেওয়া বগুড়া-৬ এ সিরাজ জয়ী"। *প্রথম আলো*। সংগ্রহের তারিখ ২৪ জুন ২০১৯।
3. 1 2  "ফখরুলের আসনে জি এম সিরাজ"। *প্রথম আলো*। সংগ্রহের তারিখ ২৪ জুন ২০১৯।
4. ↑  "পদত্যাগের ঘোষণা দিলেন বিএনপি যে সাত এমপি"। *দৈনিক ইত্তেফাক*। সংগ্রহের তারিখ ২০২২-১২-১০।
5. ↑  "রাজনীতি: স্পিকারের কাছে পদত্যাগপত্র দিয়েছেন বিএনপির এমপিরা, ৫ জনের আসন শূন্য ঘোষণা"। *BBC News বাংলা*। ২০২২-১২-১১। সংগ্রহের তারিখ ২০২২-১২-১১।

বহিঃসংযোগ
---------

* একাদশ জাতীয় সংসদ সদস্য তালিকা (বাংলা) - বাংলাদেশ জাতীয় সংসদ সচিবালয় কর্তৃক প্রকাশিত একাদশ জাতীয় সংসদ সদস্যদের পূর্ণাঙ্গ তালিকা।
**ভরত অরুণ** (উচ্চারণi; তামিল: பாரத் அருண்; জন্ম: ১৪ ডিসেম্বর, ১৯৬২) অন্ধ্রপ্রদেশের বিজয়ওয়াড়া এলাকায় জন্মগ্রহণকারী সাবেক ভারতীয় আন্তর্জাতিক ক্রিকেটার। বর্তমানে ভারতে দলের বোলিং কোচের ভূমিকায় অবতীর্ণ হয়েছেন। ভারত ক্রিকেট দলের অন্যতম সদস্য ছিলেন তিনি। ১৯৮৬ থেকে ১৯৮৭ সময়কালে সংক্ষিপ্ত সময়ের জন্যে ভারতের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর ভারতীয় ক্রিকেটে তামিলনাড়ু দলের প্রতিনিধিত্ব করেন। দলে তিনি মূলতঃ অল-রাউন্ডার হিসেবে খেলতেন। ডানহাতে ব্যাটিংয়ের পাশাপাশি ডানহাতে মিডিয়াম পেস বোলিং করতেন ‘ভর্রু’ ডাকনামে পরিচিত ভরত অরুণ।

প্রথম-শ্রেণীর ক্রিকেট
---------------------

১৯৮২-৮৩ মৌসুম থেকে ১৯৯১-৯২ মৌসুম পর্যন্ত ভরত অরুণের প্রথম-শ্রেণীর খেলোয়াড়ী জীবন চলমান ছিল। শশ্রুমণ্ডিত ভরত অরুণ মিডিয়াম পেস বোলিং করতেন ও আক্রমণধর্মী নিচেরসারির ব্যাটসম্যান হিসেবে ভারত দলে খেলতেন। ১৯৮৬-৮৭ মৌসুমে দিলীপ ট্রফির সেমি-ফাইনালে ১৪৯ রান তুলেছিলেন। এ পর্যায়ে সপ্তম উইকেটে জুটিতে ডব্লিউ ভি রমনের সাথে ২২১ রান তুলেন। ফলশ্রুতিতে দক্ষিণাঞ্চল, পশ্চিমাঞ্চলের বিপক্ষে প্রথমে ইনিংসে ৫১৬ রানের লক্ষ্যমাত্রা ধার্য্য করে।

সফরকারী শ্রীলঙ্কা একাদশের বিপক্ষে ভারতে অনূর্ধ্ব-২৫ দলের সদস্যরূপে খেলেন। অপরাজিত ১০৭ রানের ইনিংসে খেলার স্বীকৃতিস্বরূপ টেস্ট খেলার জন্যে তাকে মনোনীত করা হয়। ১৯৭৯ সালে রবি শাস্ত্রী’র অধিনায়কত্বে অনূর্ধ্ব-১৯ দলের সদস্যরূপে শ্রীলঙ্কা গমনের জন্যে নির্বাচিত হন।

আন্তর্জাতিক ক্রিকেট
-------------------

সমগ্র খেলোয়াড়ী জীবনে দুইটিমাত্র টেস্ট ও চারটিমাত্র একদিনের আন্তর্জাতিকে অংশগ্রহণ করেছেন ভরত অরুণ। ১৭ ডিসেম্বর, ১৯৮৬ তারিখে কানপুরে সফরকারী শ্রীলঙ্কা দলের বিপক্ষে টেস্ট ক্রিকেটে অভিষেক ঘটে তার। এরপর, ৪ জানুয়ারি, ১৯৮৭ তারিখে কটকে একই দলের বিপক্ষে সর্বশেষ টেস্টে অংশ নেন তিনি।

ঐ সিরিজে দুই টেস্টে অংশে নেন। প্রথম খেলায় ৩/৭৬ পান। প্রথম বলেই তিনি হোচট খেয়ে পড়ে যান। ১৯৮৭ সালে শারজা গমন করেন। তবে, ভারতের তিন খেলার কোনটিতেই সফলতার স্বাক্ষর রাখতে পারেননি।

১৯৮০-এর দশকে বেশ কয়েকজন তরুণ খেলোয়াড়কে বিখ্যাত ক্রিকেটার কপিল দেবের সাথে উদ্বোধনী বোলিং জুটি গড়ার চেষ্টা চালানো হয়। ঘরোয়া ক্রিকেটে বেশ কয়েকটি দূর্দান্ত সফলতা লাভের প্রেক্ষিতে তাকেও ভারতে দলে রাখা হয়। কিন্তু, ১৯৮৬-৮৭ মৌসুমে শ্রীলঙ্কার বিপক্ষে দুইটি টেস্টে কেবলমাত্র মাঝারিমানের সফলতা পেয়েছিলেন। ডানহাতি মিডিয়াম পেস বোলার ও মাঝারিমানের আক্রমণধর্মী ব্যাটসম্যান হিসেবে পরিচিত ছিলেন।

অবসর
----

১৯৮৭-৮৮ মৌসুমে রঞ্জী ট্রফির শিরোপা বিজয়ী তামিলনাড়ু দলের অন্যতম সদস্য ছিলেন। নভেম্বর, ১৯৯৩ সালে প্রথম-শ্রেণীর ক্রিকেট থেকে অবসর গ্রহণের কথা ঘোষণা করেন।

এক সাথে খেলার প্রায় ৪০ বছর পর জাতীয় দলের প্রধান কোচ হিসেবে নিযুক্ত রবি শাস্ত্রী তাকে বোলিং কোচের কথা ঘোষণা করেন। এরপূর্বে বিসিসিআই থেকে জহির খানকে বোলিং কোচ হিসেবে মনোনয়নের কথা ঘোষণা করা হয়েছিল। ১৬ জুলাই, ২০১৭ তারিখে ভারত দলে বোলিং কোচ হিসেবে যোগ দেন তিনি।

তথ্যসূত্র
---------

1. ↑  "Arun calls it a day"। *The Indian Express*। ৩ নভেম্বর ১৯৯৩। পৃষ্ঠা 16। সংগ্রহের তারিখ ২২ জানুয়ারি ২০১৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "Ravi Shastri wants Bharat Arun as bowling coach, prefers Zaheer Khan as consultant - Times of India"। *The Times of India*। সংগ্রহের তারিখ ২০১৭-০৭-১৪।

বহিঃসংযোগ
---------

* ইএসপিএনক্রিকইনফোতে ভরত অরুণ উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে ভরত অরুণ  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
**ঘড়িয়ালডাঙ্গা জমিদার বাড়ি** বাংলাদেশ এর কুড়িগ্রাম জেলার রাজারহাট উপজেলায় অবস্থিত এক ঐতিহাসিক জমিদার বাড়ি।

ইতিহাস
------

মূল জমিদার বাড়ি নিশ্চিহ্ন হলেও এখনো ঐতিহ্য ও স্মৃতিচিহ্ন নিয়ে আজো ভগ্নদশায় দাঁড়িয়ে রয়েছে ২০০ বছরের পুরনো ঘড়িয়ালডাঙ্গা রাজমন্দির। কুড়িগ্রামের রাজারহাট উপজেলার খিতাবখাঁ গ্রামে জমিদার শরৎচন্দ্র চৌধুরী এটি নির্মাণ করেন। একসময় বছরজুড়ে দুর্গোৎসব, লক্ষ্মী, বাসন্তী, গনেশ, কার্তিক, সরস্বতী, কালী, শিতলী, শিব পূজা, রথযাত্রাসহ নানা পূজা এবং ধর্মীয় উৎসবে মুখরিত থাকত মন্দিরটি। সকাল-সন্ধ্যা বাজত শঙ্খ ধ্বনি। মন্দিরে জমিদারবাড়ীর নারীরা দল বেঁধে পূজা করত। দূরদূরান্তের পূজারিরাও এতে অংশ নিতেন। জমিদার প্রথা বিলুপ্তির পরও অনেকদিন চলেছে পূজা-অর্চনা; কিন্তু স্বাধীনতার আগে জমিদারের উত্তরসূরিরা নিজ পরিবারে ভারতে পাড়ি জমানোর পর বন্ধ হয়ে যায় মন্দিরের সব ধর্মীয় কার্যক্রম। ফলে এসব এখন হারানো অতীত মাত্র।

ঘড়িয়ালডাঙ্গা রাজমন্দির
------------------------

প্রায় ২০০ বছর আগে জমিদার শরৎচন্দ্র চৌধুরী প্রাসাদের সন্নিকটে ইট সুরকি দ্বারা এটি নির্মাণ করেন। ১০০ ফুট গোলাকার ও ৫০ ফুট উচ্চতাবিশিষ্ট নিখুঁত গাঁথুনি দ্বারা তৈরি মন্দিরটির নির্মাণশৈলীতে রাজ ঐতিহ্যের স্মৃতিচিহ্ন রয়েছে, যা দর্শনার্থীদের মন কাড়ে। আট দরজাবিশিষ্ট মন্দিরের ভেতর ও বাইরে অপরূপ কারুকার্যে গড়া পুরো অবকাঠামোটিই এখন ধ্বংসের সম্মুখীন। একসময় এ মন্দিরের উচ্চ শিখর থেকে ৫০ কিলোমিটার দূরের শহর-গ্রামও দেখা যেত বলে জানায় এলাকাবাসী। কথিত রয়েছে, মন্দিরের মাথায় একটি মূল্যবান কষ্টিপাথর ও ভেতরে মূল্যবান সামগ্রী ছিল, যা কয়েক বছর আগে রাতের আঁধারে চুরি হয়ে যায়।

বর্তমান অবস্থা
--------------

রাজ প্রাসাদের শেষ চিহ্নটুকুও এখন আর অবশিষ্ট নেই। তবে ঐতিহ্যের স্মৃতিচিহ্ন নিয়ে মাথা উঁচিয়ে এখনও কালের সাক্ষী বহন করছে ঘড়িয়ালডাঙ্গা রাজমন্দিরটি।

তথ্যসূত্র
---------

1. ↑  "ঘড়িয়ালডাঙ্গা জমিদার বাড়ির ইতিহাস"। *সমকাল*। সংগ্রহের তারিখ ২০২০-১০-০৩।
2. ↑  "ঘড়িয়ালডাঙ্গা রাজমন্দির ইতিহাস"। *সমকাল*। সংগ্রহের তারিখ ২০২০-১০-০৩।
3. ↑  "ঘড়িয়ালডাঙ্গা জমিদার বাড়ি"। *সমকাল*। সংগ্রহের তারিখ ২০২০-১০-০৩।
**ডেভিড ব্যাসিল হান্ট** (ইংরেজি: David Hunt; জন্ম:(?) ১৯৩৪ - মৃত্যু: ২২ ফেব্রুয়ারি, ১৯৮৫) ছিলেন একজন ব্রিটিশ পক্ষীবিদ যিনি মূলত সিলি দ্বীপপুঞ্জের জীববৈচিত্র্য নিয়ে কাজ করেছেন। বাঘের আক্রমণে তার মৃত্যু হয়। বহু বছর পর তিনিই ছিলেন এ ধরনের ঘটনায় মৃত্যুবরণ করা প্রথম ইউরোপীয়।

ইয়েম নদীর মোহনায় তার শৈশব কাটে। নরফোকের গ্রেশামস স্কুলে তিনি পড়াশোনা করেন। ১৯৫৪ সালে তিনি চিত্রকলা বিষয়ে পড়াশোনা করেন। পরে তিনি জার্মানিতে একজন জ্যাজ শিল্পী হিসেবে কাজ পান। ইংল্যান্ডে ফিরে এসে তিনি উদ্যানতত্ত্ব সম্পর্কে জ্ঞান অর্জন করেন ও সিলি'র একটি হোটেলে মালি হিসেবে কাজ পেয়ে যান। বহু বছর তিনি সিলিতে অবস্থান করেন এবং আন্তর্জাতিক পাখি পর্যবেক্ষকদের গাইড হিসেবে কাজ করেন।

১৯৮৫ সালে ভারতের উত্তরখণ্ডে জিম করবেট জাতীয় উদ্যানে পাখি পর্যবেক্ষণের সময় এক বাঘের আক্রমণে তার মৃত্যু হয়। এ ঘটনার পর থেকে উদ্যানটির দর্শনার্থীরা নির্দিষ্ট ব্যবস্থা গ্রহণ করা ছাড়া ভ্রমণ বা চলাফেরা করতে পারে না। একই বছর তার আত্মজীবনী *কনফেশন অফ আ সিলি বার্ডম্যান* প্রকাশিত হয়।

তথ্যসূত্র
---------

1. ↑  Flumm, D. S. "Obituary". In Rogers, M. J. (ed.) (1985) *Isles of Scilly Bird Report 1984*. Cornwall Bird Watching and Preservation Society.

গ্রন্থপঞ্জি
-----------

* Hunt, David (১৯৮৫)। *Confessions of a Scilly Birdman*। London: Croom Helm। পৃষ্ঠা 174। আইএসবিএন 978-0-7099-3724-1।
* Oddie, Bill (১৯৯৪)। *Follow That Bird! Around the world with a passionate bird-watcher*। London: Robson Books। পৃষ্ঠা 172। আইএসবিএন 0-86051-919-8।
কর্নেল **রবার্ট জর্জ ওয়ার্ডল রামজে** (জানুয়ারি ২৫, ১৮৫২-এপ্রিল ২২, ১৯২১) ছিলেন ব্রিটিশ সেনাবাহিনীর সদস্য ও প্রকৃতিবিদ। তার পিতার নাম রবার্ট বেলফোর ওয়ার্ডল রামজে। তার মাতা লুইজা ছিলেন জর্জ, অষ্টম মার্কুইস অব টুইডেল-এর তৃতীয় কন্যা।

রামজে শিয়াম ও হ্যারোতে তার শিক্ষা সমাপ্ত করেন। ১৮৭১ সালে তিনি ব্রিটিশ সেনাবাহিনীর হ্যাম্পশায়ার রেজিমেন্টে যোগ দেন। তার কর্মক্ষেত্র ছিল ভারত, আফগানিস্তান ও বার্মায়। ছেলেবেলা থেকেই তার পাখি বিষয়ে ব্যাপক আগ্রহ ছিল। পাখি বিষয়ক আগ্রহের ফলস্বরূপ ১৮৭২ সালে তিনি ব্রিটিশ অর্নিথোলজিস্টস ইউনিয়নের সদস্যপদ লাভ করেন।

প্রাথমিক জীবনে রামজে
১৯১৩ থেকে ১৯১৮ পর্যন্ত তিনি ইউনিয়নের সভাপতি ছিলেন। তিনি পরবর্তীতে জ্যুলজিক্যাল সোসাইটির ফেলো নির্বাচিত হন। তার নানা রকম কাজের মধ্যেও তিনি পক্ষীবিজ্ঞান নিয়ে গবেষণা করে যান। তিনি আর্থার হে, নবম মার্কুইস অব টুইডেল-এর বোনপো ছিলেন। হে নিজে একজন পক্ষীবিদ ছিলেন। রামজে হে'র সংগ্রহ করা ২০ হাজার পাখির নমুনা উত্তরাধিকার সূত্রে লাভ করেন। এই বিশাল সংগ্রহ পরবর্তীকালে ব্রিটিশ মিউজিয়ামে প্রদর্শিত হয়। তার জীবদ্দশায় তিনি দুইটি গ্রন্থ রচনা করেন: *The Ornithological works of Arthur 9th Marquis of Tweeddale* (১৮৮১) ও *Guide to the birds of Europe and North Africa*। দ্বিতীয় গ্রন্থটি তার মৃত্যুর পর ১৯২৩ সালে প্রকাশিত হয়। ভারতের পক্ষীবিদ অ্যালান অক্টোভিয়ান হিউমের সাথে তার যোগাযোগ ছিল।

তথ্যসূত্র
---------

1. ↑  Clarke, William Eagle (1923) Preface in Guide to the Birds of Europe and North Africa. Gurney and Jackson, London.
2. 1 2  Anon. 1921. Obituary. Ibis 538-540.
3. ↑  Warr, F. E. 1996. Manuscripts and Drawings in the ornithology and Rothschild libraries of The Natural History Museum at Tring. BOC.

বহিঃসংযোগ
---------

* Guide to the birds of Europe and North Africa
জৈন কীর্তি স্তম্ভ, চিতোর
কীর্তি স্তম্ভ, চিতোর

| জৈনধর্ম |
| --- |
|  |
| জৈন প্রার্থনা
* ভক্তামর স্তোত্র
* মিচ্ছামি দুক্কদম্‌
* ণমোকার মন্ত্র
* জয় জিনেন্দ্র
 |
| দর্শন
* অনেকান্তবাদ
* বিশ্বতত্ত্ব
* অহিংসা
* কর্ম
* মোক্ষ
* কেবল জ্ঞান
* দ্রব্য
* তত্ত্ব
* অস্তেয়
* ব্রহ্মচর্য
* অপরিগ্রহ
* গুণস্থান
* সংসার
* সত্য
 |
| প্রথা
* সল্লেখনা
 |
| প্রধান ব্যক্তিত্ব
* ২৪ জন তীর্থঙ্কর
* ঋষভনাথ
* পার্শ্বনাথ
* মহাবীর
* অরিহন্ত
* গণধর
* কুন্দকুন্দ
* হরিভদ্র
 |
| প্রধান সম্প্রদায়
* দিগম্বর
* শ্বেতাম্বর
 |
| ধর্মগ্রন্থ
* *আগম*
* *তত্ত্বার্থসূত্র*
* *কল্পসূত্র*
* *নালতিয়ার*
 |
| অন্যান্য
* ইতিহাস
* জৈন পতাকা
* জৈন প্রতীক
* পরস্পরোপগ্রহো জীবানাম্‌
* সম্প্রদায়
* সময়রেখা
* নির্ঘণ্ট তালিকা
 |
| উৎসব
* দীপাবলি
* মহাবীর জয়ন্তী
* পর্যুষণ
* সম্বৎসরী
 |
| তীর্থস্থানতীর্থ
* পালিতানা
* গিরনার
* শিখরজি
* শ্রবণবেলগোলা
 |
| *ধর্ম প্রবেশদ্বার* |
| * দে
* স
 |

**কীর্তি স্তম্ভ** ভারতের রাজস্থান রাজ্যের চিতোরগড় দুর্গে অবস্থিত। এই ২২ মিটার উঁচু স্তম্ভটি দ্বাদশ শতাব্দীতে জিজাজি কাথোড় নামে এক বাঘেরওয়াল জৈন বণিক নির্মাণ করান। এটি সাতটি তলা-বিশিষ্ট একটি জটিল স্থাপনা। ৫৪টি সিঁড়ি বেয়ে এতে উঠতে হয়। সিঁড়িগুলি সংকীর্ণ। তার গায়ে সকল জৈন দেবদেবীর ছবি আঁকা আছে।

স্তম্ভটি সোলাঙ্কি স্থাপত্যশৈলীতে নির্মিত। ভিত্তির কাছে এটি ৩০ ফুট ও শীর্ষদেশে ১৫ ফুট চওড়া। বহির্গাত্র জৈন ভাস্কর্যে শোভিত। এটি প্রথম জৈন তীর্থঙ্কর আদিনাথের প্রতি উৎসর্গিত। স্তম্ভের মধ্যে তার একটি সুন্দর পাঁচ ফুটের মূর্তিও আছে।

খোদাই, ক্ষুদ্রকক্ষ ও বারান্দা সহ কীর্তি স্তম্ভ একটি জটিল স্থাপনা। এখানে জৈন তীর্থঙ্করদের মূর্তি দেখা যায়। স্তম্ভের শীর্ষভাগে একটি পর্যবেক্ষণাগার রয়েছে। সেখান থেকে দুর্গ ও তার আশেপাশের এলাকার সুন্দর দৃশ্য দেখা যায়। কীর্তি স্তম্ভ চিতোরগড়ের বিজয় স্তম্ভের চেয়েও প্রাচীন।

আরও দেখুন
---------

* বিজয় স্তম্ভ
* চিতোরগড় দুর্গ

বহিঃসংযোগ
---------


উইকিমিডিয়া কমন্সে **কীর্তি স্তম্ভ** সংক্রান্ত মিডিয়া রয়েছে।

* Chittaur Garh  ওয়েব্যাক মেশিনে আর্কাইভকৃত ৭ ফেব্রুয়ারি ২০০৯ তারিখে
**চেন্নু নালিকে** একটি প্রাচীন ঐতিহ্যবাহী লোকশিল্প যা ভারতের তুলু নাড়ু অঞ্চলের তুলু বা টুলু জনজাতির লোকেদের দ্বারা পালিত হয়। ফসল কাটার পরে, সুগ্গি মাসে এই অনুষ্ঠানটি উদযাপিত হয়। সুগ্গি হল টুলু ক্যালেন্ডারের একটি মাস। এটি সাধারণত ফেব্রুয়ারি এবং মার্চ মাসে অনুষ্ঠিত হয়।

মেরা সম্প্রদায়
---------------

মেরা (তুলুতে মোগার এবং কন্নড় ভাষায় মোগেরা নামেও পরিচিত), ভারতের তুলু নাড়ু অঞ্চলের একটি সম্প্রদায়। এরা প্রধানত স্থানীয় আদিবাসী সম্প্রদায়ের অন্তর্গত। এরা কেরালার আধুনিক কাসারগোড় জেলা এবং ম্যাঙ্গালোর, উডুপির বিস্তৃত অঞ্চলে বসবাস করে। কর্ণাটকের কুর্গ জেলাও এদের অন্যতম বসবাসস্থল। তারা একটি মাতৃতান্ত্রিক পরিবার ব্যবস্থা অনুসরণ করে। এই বিশেষ মাতৃতান্ত্রিক পরিবার ব্যবস্থাকে বলা হয় "বারি"। মেরা উপজাতির লোকেরা টুলু ভাষায় কথা বলে।

নালিকে
------

কর্ণাটক রাজ্যের দক্ষিণ ভাগে অবস্থিত এই মেরা সম্প্রদায়ের লোকেরা যে ধরনের নৃত্যের চর্চা করে তাকে বলা হয় নালিকে। এই নাচের মাধ্যমে সুগ্গি পুনম অনুষ্ঠানের সূচনা হয় এবং সম্প্রদায়ের প্রধানদের বৈঠকে সিদ্ধান্ত অনুযায়ী তিন থেকে নয় দিন এই উৎসব স্থায়ী হয়। বিশেষ কবিতা ও সঙ্গীতের মাধ্যমে এই নৃত্য পরিবেশিত হয়।

আচার ও পরিচ্ছদ
--------------

চেন্নু নালিকে নৃত্য পরিবেশনায় দুই ধরনের চরিত্র আছে যারা চেন্নু ও কোরাগা বলে পরিচিত। চেন্নুর পোশাক হয় নারীদের মতো ও তাদের মাথার ফুল গোঁজা থাকে। এই বিশেষ নৃত্যটি প্রধানত রাতে পরিবেশিত হয়। সম্মিলিত নারী ও পুরুষ শিল্পীর দল আবহসংগীত সাহায্য করে। তারা *পদ্দনাস* নামক বিশেষ গান গেয়ে নাচে সঙ্গত দেয়।

কিংবদন্তি
---------

প্রচলিত বিশ্বাস অনুযায়ী চেন্নু কুনিথা যখন রাতের বেলা সুগ্গী মাসে বাড়ি যান, তখন বেলথাংগাডির গৌড়া সম্প্রদায় ও সিদ্ধবেশা সুলিয়ার এক ধরনের লোকানুষ্ঠান করে। এই দুই সম্প্রদায়ের সামনাসামনি আশা বারন কারন তারা মুখোমুখি হলেই সংঘাতের সম্ভাবনা থাকে।

তথ্যসূত্র
---------

1. ↑  Kamila, Raviprasad (৩ মার্চ ২০১৮)। "Timeless Tulu folk songs travel to English"। *The Hindu*। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "ಅನುಬಂಧಗಳು"। উদ্ধৃতি টেমপ্লেট ইংরেজি প্যারামিটার ব্যবহার করেছে (link) [*স্থায়ীভাবে অকার্যকর সংযোগ*]
চিত্র:Sativex - Canadian box front.jpg Sativex শিশির একটি কেস কানাডিয়ান প্যাকেজিং
**নাবিক্সিমলস** (USAN,  বাণিজ্য নাম **স্যাটিভেক্স**) হল একটি নির্দিষ্ট *গাঁজার* নির্যাস যা ২০১০ সালে যুক্তরাজ্যে একটি বোটানিকাল ড্রাগ হিসাবে অনুমোদিত হয়েছিল। নিউরোপ্যাথিক ব্যথা, স্প্যাস্টিসিটি, অত্যধিক মূত্রাশয় এবং মাল্টিপল স্ক্লেরোসিসের অন্যান্য উপসর্গ উপশম করার উদ্দেশ্যে নাবিক্সিমলস একটি মুখের স্প্রে হিসাবে বিক্রি করা হয়; এটি ইউকে কোম্পানি জিডব্লিউ ফার্মাসিউটিক্যালস দ্বারা তৈরি করা হয়েছিল।  ২০১৯ সালে এটি প্রস্তাব করা হয়েছিল যে স্প্রে প্রয়োগের পরে, নাবিক্সিমলগুলি লালা প্রবাহের মাধ্যমে মৌখিক মিউকোসা থেকে ধুয়ে ফেলা হয় এবং পাকস্থলী থেকে পরবর্তী শোষণের সাথে পেটে প্রবেশ করানো হয়।   নাবিক্সিমলস হল একটি সমন্বিত ওষুধ যা রচনা, গঠন এবং মাত্রায় প্রমিত। এর প্রধান সক্রিয় ক্যানাবিনয়েড উপাদানগুলি হল ক্যানাবিনয়েডস: টেট্রাহাইড্রোকানাবিনল (টিএইচসি) এবং ক্যানাবিডিওল (সিবিডি)। প্রতিটি স্প্রে ২.৭ মিলি টিএইচসি ও ২.৫ মিলি সিবিডি ডোজ প্রদান করে।

মে ২০০৩ সালে জিডব্লিউ ফার্মাসিউটিক্যালস এবং বেয়ার গাঁজা-ভিত্তিক ওষুধের নির্যাস পণ্যের জন্য একটি একচেটিয়া বিপণন চুক্তিতে প্রবেশ করে, যা স্যাটিভেক্স মার্কার নামে বাজারজাত করা হবে। "বায়ার যুক্তরাজ্যে স্যাটিভেক্স বাজারজাত করার একচেটিয়া অধিকার পেয়েছে। এছাড়াও, বেয়ারের কাছে ইউরোপীয় ইউনিয়নের অন্যান্য দেশ এবং বিশ্বের অন্যান্য দেশগুলিতে বিপণনের অধিকার নিয়ে আলোচনা করার জন্য সীমিত সময়ের জন্য বিকল্প রয়েছে।"

এপ্রিল ২০১১-এ, জিডব্লিউ নোভার্টিসকে এশিয়ায় (চীন ও জাপান বাদে), আফ্রিকা এবং মধ্যপ্রাচ্যে (ইসরায়েল বাদে) নাবিক্সিমলের বাণিজ্যিকীকরণের অধিকারের লাইসেন্স দেয়।

আরো দেখুন
---------

* মেডিকেল গাঁজা
* নাবিলোন
* দ্রোনাবিনল
* হর্টফার্ম বিভি

তথ্যসূত্র
---------

1. ↑  United States Adopted Names Council: Statement on a non-proprietary name
2. ↑  Multiple Sclerosis Trust. October 2014 Sativex (nabiximols) - factsheet
3. ↑  Itin, Constantin; Barasch, Dinorah (২০২০)। "Prolonged oral transmucosal delivery of highly lipophilic drug cannabidiol": 119276। ডিওআই:10.1016/j.ijpharm.2020.119276। পিএমআইডি 32243971 `|pmid=` এর মান পরীক্ষা করুন (সাহায্য)।
4. ↑  Itin, Constantin; Domb, Abraham (২০১৯)। "A meta-opinion: cannabinoids delivered to oral mucosa by a spray for systemic absorption are rather ingested into gastro-intestinal tract: the influences of fed / fasting states": 1031–1035। ডিওআই:10.1080/17425247.2019.1653852। পিএমআইডি 31393180।
5. ↑  "GW signs Sativex cannabis-based drug deal with Novartis"। The Telegraph। ১১ এপ্রিল ২০১১। সংগ্রহের তারিখ ১২ জুলাই ২০১২।

বহিঃসংযোগ
---------

* জিডব্লিউ ফার্মাসিউটিক্যালস ওয়েবসাইট
**নাজিরপুর কলেজ** পিরোজপুর জেলার নাজিরপুর উপজেলা সদরে অবস্থিত একটি উচ্চমাধ্যমিক ও স্নাতক ডিগ্রী প্রদানকারী প্রাচীন শিক্ষাপীঠ।

ইতিহাস
------

নাজিরপুর কলেজ নাজিরপুর উপজেলার একটি প্রাচীন মহাবিদ্যালয়। এটি ১৯৭২ সালে প্রতিষ্ঠিত হয়। পুর্বে এর নাম ছিলো নাজিরপুর শহিদ জিয়া কলেজ যা পরিবর্তিত হয়ে নাজিরপুর কলেজ হয়েছে। এটি নাজিরপুর উপজেলার একটি গুরুত্বপূর্ণ শিক্ষাপ্রতিষ্ঠান। এখান থেকে অনেক সম্মানিত ব্যক্তি শিক্ষা গ্রহণ করেছেন।

অধিভুক্তি
---------

কলেজটিত স্নাতক শ্রেণি জাতীয় বিশ্ববিদ্যালয় অধিভুক্ত। উচ্চ মাধ্যমিক শ্রেণির শিক্ষা কার্যক্রম মাধ্যমিক ও উচ্চ মাধ্যমিক শিক্ষা বোর্ড, বরিশাল এর অধীনে পরিচালিত হয়।

ছাত্রাবাস
---------

খেলার মাঠ
---------

নাজিরপুর কলেজে রয়েছে একটি সুবিশাল ফুটবল মাঠ। সেখানে বছরে বিভিন্ন টুর্নামেন্ট অনুষ্ঠিত হয়।

একাডেমিক বিষয়
--------------

নাজিরপুর কলেজে উচ্চমাধ্যমিকের পাশাপাশি স্নাতকের বিষয়েও শিক্ষার্থীগণ অধ্যায়ন করছে।

উচ্চমাধ্যমিক
* + বিজ্ঞান বিভাগ
	+ মানবিক বিভাগ
	+ ব্যবসা বিভাগ

স্নাতক
* + ম্যানেজমেন্ট বিভাগ
	+ রাষ্ট্রবিজ্ঞান বিভাগ
	+ সমাজকর্ম বিভাগ
	+ বাংলা বিভাগ

প্রাক্তন শিক্ষার্থী
-------------------

তথ্যসূত্র
---------

1. ↑  "আরো তথ্য"। *Sohopathi*।
2. ↑  "নাজিরপুর কলেজ"। *মাধ্যমিক ও উচ্চ মাধ্যমিক শিক্ষা বোর্ড, বরিশাল*।
3. ↑  "নাজিরপুর কলেজ"। *List of Honours Subject*।
প্যারিসের একটি রাস্তায় বর্জ্য সংগ্রহ করার জন্য ব্যবহৃত একটি প্লাস্টিকের ব্যাগ।
একটি **প্লাস্টিক ব্যাগ**, **পলিব্যাগ** বা **থলি** এমন এক ধরনের পাত্র যা পাতলা, নমনীয়, প্লাস্টিকের ফিল্ম, নন ওভেন ফেব্রিক বা প্লাস্টিকের টেক্সটাইল দিয়ে তৈরি। প্লাস্টিকের ব্যাগ সাধারণত খাদ্য, উৎপাদন, গুঁড়ো, বরফ, ম্যাগাজিন, রাসায়নিক এবং বর্জ্য হিসাবে পণ্য ধারণ ও পরিবহনের জন্য ব্যবহৃত হয়। এটি প্যাকেজিংয়ের একটি সাধারণ রূপ।

প্যাকেজ
-------

প্লাস্টিক ব্যাগ সাধারণত বাক্স, কার্টন বা জারের তুলনায় কম উপাদান ব্যবহার করে, প্রায়শই এটি "ন্যূনতম প্যাকেজিং" হিসাবে বিবেচিত হয়।

নির্মাণের উপর নির্ভর করে, প্লাস্টিকের ব্যাগগুলি প্লাস্টিকের পুনর্ব্যবহারের জন্য উপযুক্ত হতে পারে।

চিকিৎসাবিদ্যায় ব্যবহার
-----------------------

প্লাস্টিকের ব্যাগ অনেক চিকিৎসা উদ্দেশ্যে ব্যবহৃত হয়।

### ইতিহাস

আধুনিক হালকা ওজনের শপিং ব্যাগের আবিষ্কার করেন সুইডিশ প্রকৌশলী স্টেন গুস্তাফ থুলিন।

১৯৮০ এর দশকের মাঝামাঝি থেকে, প্লাস্টিকের ব্যাগ উন্নত বিশ্বের দোকান থেকে যানবাহন এবং বাড়িতে প্রতিদিনের মুদি সামগ্রী বহন করার জন্য নিত্য ব্যবহার্য হয়ে ওঠে।

### আন্তর্জাতিক ব্যবহার

বিশ্বব্যাপী ব্যবহৃত এবং ফেলে দেওয়া প্লাস্টিকের ব্যাগের সংখ্যা বার্ষিক প্রায় এক ট্রিলিয়ন হিসাবে অনুমান করা হয়।

### প্লাস্টিক ব্যাগ এবং পরিবেশ

নন-কম্পোস্টেবল প্লাস্টিকের ব্যাগের রাসায়নিক পচন হতে প্রায় ১০০০ বছর পর্যন্ত সময় নিতে পারে।

ব্যবহারসমূহ
-----------

প্লাস্টিক ব্যাগ বিভিন্ন কাজে ব্যবহৃত হয়:

* চিপস ব্যাগচিপস ব্যাগ
* শাকসবজির ব্যাগশাকসবজির ব্যাগ
* রক্তের অণুচক্রিকারক্তের অণুচক্রিকা
* ব্যাগ-ইন-বক্সব্যাগ-ইন-বক্স
* পেস্ট্রি ব্যাগপেস্ট্রি ব্যাগ
* অস্টমির ব্যাগঅস্টমির ব্যাগ
* বায়োহাজার্ড ব্যাগবায়োহাজার্ড ব্যাগ
* আবর্জনা ব্যাগআবর্জনা ব্যাগ
* প্লাস্টিকের ফাইবার দিয়ে তৈরি স্ট্রিং ব্যাগপ্লাস্টিকের ফাইবার দিয়ে তৈরি স্ট্রিং ব্যাগ
* একাধিক চেম্বার ব্যাগএকাধিক চেম্বার ব্যাগ
* ভাত রান্না করার জন্য পোরস ব্যাগভাত রান্না করার জন্য পোরস ব্যাগ
* আইভী থেরাপিআইভী থেরাপি
* প্রমাণ ব্যাগপ্রমাণ ব্যাগ
* ভ্রমণ প্রসাধন, প্লাস্টিকের ব্যাগভ্রমণ প্রসাধন, প্লাস্টিকের ব্যাগ
* বালির জন্য ব্যবহৃত ওভেন প্লাস্টিকের ফাইবার ব্যাগবালির জন্য ব্যবহৃত ওভেন প্লাস্টিকের ফাইবার ব্যাগ
* নন ওভেন প্লাস্টিক, জিওটেক্সটাইল ব্যাগনন ওভেন প্লাস্টিক, জিওটেক্সটাইল ব্যাগ
* একটি প্লাস্টিকের বডি ব্যাগএকটি প্লাস্টিকের বডি ব্যাগ

তথ্যসূত্র
---------

1. ↑  "Life Cycle Inventory of Packaging Options for Shipment of Retail Mail-Order Soft Goods" (পিডিএফ)। এপ্রিল ২০০৪। ১৭ ডিসেম্বর ২০০৮ তারিখে মূল (পিডিএফ) থেকে আর্কাইভ করা। সংগ্রহের তারিখ ১৫ ডিসেম্বর ২০০৮।
2. ↑  European Plastics News: Plastic T-Shirt Carrier Bag (1965)  ওয়েব্যাক মেশিনে আর্কাইভকৃত ১১ ফেব্রুয়ারি ২০১০ তারিখে. 26 September 2008. Retrieved 17 April 2012.
3. ↑  "Plastic as a Resource"। Clean Up Australia। ১১ জুন ২০১৭ তারিখে মূল থেকে আর্কাইভ করা। সংগ্রহের তারিখ ৬ জুন ২০১৭।

আরও দেখুন
---------


উইকিমিডিয়া কমন্সে **প্লাস্টিক ব্যাগ** সংক্রান্ত মিডিয়া রয়েছে।

* Yam, K. L. "Encyclopedia of Packaging Technology", John Wiley & Sons, 2009, আইএসবিএন ৯৭৮-০-৪৭০-০৮৭০৪-৬
* Selke, S, "Packaging and the Environment", 1994, আইএসবিএন ১-৫৬৬৭৬-১০৪-২
* Soroka, W, "Fundamentals of Packaging Technology", IoPP, 2002, আইএসবিএন ১-৯৩০২৬৮-২৫-৪

বহিঃসংযোগ
---------

* How Its Made: Plastic bags
**জাতিসংঘের ইরাক-কুয়েত পর্যবেক্ষণ মিশন** (**ইউনিকম**) ৯ এপ্রিল ১৯৯১ সালে উপসাগরীয় যুদ্ধের পরে নিরাপত্তা পরিষদের রেজুলেশন ৬৮৯ (১৯৯১) দ্বারা প্রতিষ্ঠিত হয়, এবং ১৯৯১ সালের মে মাসের প্রথম দিকে সম্পূর্ণরূপে মোতায়েন করা হয়।

যৌথ সামরিক পর্যবেক্ষকদের কাজ ছিল ইরাক-কুয়েত সীমান্ত এবং খাওর আবদুল্লাহ জলপথ বরাবর অসামরিক এলাকা (ডিএমজেড) পর্যবেক্ষণ করা, সীমান্ত লঙ্ঘন রোধ করা এবং কোনো শত্রুতামূলক পদক্ষেপের বিবৃতি দেত্তয়া। ৫ ফেব্রুয়ারি ১৯৯৩ সালে নিরাপত্তা পরিষদের রেজুলেশন ৮০৬-এর অধীনে লঙ্ঘন প্রতিরোধে শারীরিক পদক্ষেপ অন্তর্ভুক্ত করার জন্য মেয়াদসীমা বাড়ানো হয়েছিল এবং বাহিনীকে একটি উদ্দেশ্যযুক্ত তিনটি যান্ত্রিক পদাতিক ব্যাটালিয়ন যুক্তের সমর্থনে প্রসারিত করা হয়েছিল।

ইউনিকম এর মেয়াদসীমা ৬ অক্টোবর ২০০৩ এ সম্পন্ন হয়েছিল।

বাহিনীর সদর দপ্তর ছিল ইরাকের উম্ম কাসরে, ডিএমজেডের মধ্যে। ২৮ ফেব্রুয়ারি ১৯৯৫ সালে বাহিনীর সর্বোচ্চ শক্তি ছিল ১,১৮৭। নিরাপত্তা পরিষদ জুলাই ২০০৩ সালে চূড়ান্ত সময়ের জন্য এর মেয়াদসীমা প্রসারিত করে। মিশনটি ৩০ সেপ্টেম্বর ২০০৩ এ শেষ হয়েছিল। সে সময় ১৩৫ টিরও বেশি সামরিক পর্যবেক্ষক এবং বেসামরিক কর্মী ছিল, যারা প্রধানত সীমান্ত চেকপয়েন্টগুলি রক্ষা করেছিলেন। শেষ পর্যন্ত একটি নতুন সংঘাত অর্থাৎ ইরাকের যুদ্ধ "শান্তি রক্ষা" মিশনকে ভেঙে দেয়। ২০০৩ সালে ইরাক আক্রমণের সময় সামরিক সরঞ্জামের ঝাঁক কুয়েতে জড়ো হয় এবং ইরাকের সীমানা অতিক্রম করে। মিশনটির সময় ১৮ জন নিহত হয়।

এতে অবদানকারীরা হল বাংলাদেশ (যান্ত্রিক পদাতিক ব্যাটালিয়ন সহ), আর্জেন্টিনা, অস্ট্রিয়া, কানাডা, চিলি, চীন, ডেনমার্ক, ফিজি, ফিনল্যান্ড, ফ্রান্স, জার্মানি, ঘানা, গ্রিস, হাঙ্গেরি, ভারত, ইন্দোনেশিয়া, আয়ারল্যান্ড, ইতালি, কেনিয়া, মালয়েশিয়া, নাইজেরিয়া, নরওয়ে, পাকিস্তান, ফিলিপাইন, পোল্যান্ড, রোমানিয়া, রাশিয়া ফেডারেশন (২৪ ডিসেম্বর ১৯৯১ সালের আগে সোভিয়েত ইউনিয়ন), সেনেগাল, সিঙ্গাপুর, সুইডেন, সুইজারল্যান্ড, তানজানিয়া, থাইল্যান্ড, তুরস্ক, যুক্তরাজ্য, মার্কিন যুক্তরাষ্ট্র, উরুগুয়ে এবং ভেনেজুয়েলা ছাড়াও প্রতিষ্ঠাপন পর্বে (এপ্রিল–অক্টোবর ১৯৯১) ইউনিকম ইউএনফআইসিওয়াইপি এবং ইউনিফিল থেকে নেওয়া একটি বহুজাতিক বিএন স্টাফ (সুই-ফিন-নোর) এবং পাঁচটি পদাতিক কোম্পানির সমন্বয়ে গঠিত একটি নিরাপত্তা ব্যাটালিয়ন একটি কানাডিয় সামরিক প্রকৌশলী রেজিমেন্ট (১ সিইআর) অন্তর্ভুক্ত করে। অস্ট্রিয়া, ডেনমার্ক, ফিজি, ঘানা, নেপাল এবং মার্কিন যুক্তরাষ্ট্র এই সৈন্যদের সরবরাহ করেছিল। এছাড়াও নরওয়ে থেকে একটি রক্ষণাবেক্ষণ/মেরামত এবং পুনরুদ্ধার বিভাগ এবং সুইডেনের একটি সদর দপ্তর লজিস্টিক কোম্পানি ইউনিফিল থেকে ছিল।

তথ্যসূত্র
---------

1. বুরি, জ্যান (২০০৩). "জাতিসংঘ ইরাক-কুয়েত পর্যবেক্ষণ মিশন"। *আন্তর্জাতিক শান্তিরক্ষা*, **১০** (২): ৭১–৮৮।

বহিঃসংযোগ
---------

* জাতিসংঘের আর্কাইভে জাতিসংঘের ইরাক-কুয়েত পর্যবেক্ষণ মিশন (ইউনিকম) (১৯৯১-২০০৩)  ওয়েব্যাক মেশিনে আর্কাইভকৃত ২৮ মে ২০২৩ তারিখে-এর নথি
**জাতীয় গ্রিড** হচ্ছে বাংলাদেশে একমাত্র বিদ্যুৎশক্তি সঞ্চালন গ্রিড যা পরিচালনা করে পাওয়ার গ্রিড কোম্পানি অব বাংলাদেশ। পাওয়ার গ্রিড কোম্পানি অব বাংলাদেশ একটি সরকারি সংস্থা যা বাংলাদেশের বিদ্যুৎ গ্রিডগুলির মালিক এবং তা পরিচালনা করে থাকে।

ইতিহাস
------

বাংলাদেশের বিদ্যুৎ বিতরণ ও সঞ্চালনের উন্নয়নে ১৯৯৬ সালে আইপিপি নীতিমালা চূড়ান্ত করা হয়। এই নীতিমালার অধীনে পাওয়ার গ্রিড কোম্পানি অব বাংলাদেশ (পিজিসিবি) গঠিত হয়। বিদ্যুৎ সরবরাহের জন্য পিজিসিবি হুইলিং চার্জ নেয়।

গ্রিডের বাইরের অঞ্চলগুলি
------------------------

বিদ্যুৎ বিভাগের প্রতিষ্ঠান পিডিবির আওতাধীন চারটি অফগ্রিড এলাকার মধ্যে দ্বীপ উপজেলা সন্দ্বীপ, হাতিয়া, কুতুবদিয়া, আশুগঞ্জ (চর সোনারামপুর) অফগ্রিড এলাকায় বিদ্যুতায়নের কাজ করছে। এছাড়া পার্বত্য অঞ্চলের ২৬টি উপজেলায় অফগ্রিড হওয়ায় সেখানেও বিদ্যুতায়নের কাজ চলমান।

আন্তর্জাতিক গ্রিড
-----------------

কুষ্টিয়ার ভেড়ামারায় স্থাপিত দ্বিতীয় ব্লকের উচ্চ ক্ষমতার ৫০০ মেঘাওয়াট গ্রিড উপকেন্দ্রের (এইচভিডিসি) মাধ্যমে এই বিদ্যুৎ আমদানি হচ্ছে। এর আগে ২০১৩ সালের ৫ অক্টোবর ভেড়ামারায় স্থাপিত এইচভিডিসির প্রথম ব্লকের মাধ্যমে ৫০০ মেগাওয়াট বিদ্যুৎ আমদানি শুরু হয়। বর্তমানে ওই ৫০০ মেগাওয়াট ছাড়াও ত্রিপুরা থেকে ১৬০ মেগাওয়াট বিদ্যুৎ আমদানি হচ্ছে। এই মোট ৬৬০ মেগাওয়াটের সঙ্গে নতুন ৫০০ মেগাওয়াট বিদ্যুৎ জাতীয় গ্রিডে যুক্ত হচ্ছে। ২০৪০ সালের মধ্যে মোট বিদ্যুৎ আমদানি করা হবে ৯ হাজার মেগাওয়াট। এর মধ্যে নেপাল ও ভুটান থেকেও আমদানি করা বিদ্যুৎ থাকবে। এ ছাড়া মিয়ানমার আর চীন থেকেও আমদানির চেষ্টা করা হচ্ছে।

আরো দেখুন
---------

* বাংলাদেশের বিদ্যুৎ বিতরণ কোম্পানির তালিকা
* জাতীয় গ্রিড (ভারত)

তথ্যসূত্র
---------

1. ↑  "জাতীয় গ্রিডে মহাবিপর্যয়"। *SAMAKAL* (ইংরেজি ভাষায়)। সংগ্রহের তারিখ ২০২২-০৩-১২।
2. ↑  "বিদ্যুতের হুইলিং চার্জ বাড়াতে চায় পিজিসিবি"। *banglanews24.com*। ২০১৫-০১-২১। সংগ্রহের তারিখ ২০২২-০৩-১২।
3. ↑  প্রতিবেদক, নিজস্ব। "সাগরের তলদেশ দিয়ে বিদ্যুৎ যাচ্ছে সন্দ্বীপে"। *Prothomalo*। সংগ্রহের তারিখ ২০২২-০৩-১২। [*স্থায়ীভাবে অকার্যকর সংযোগ*]
4. ↑  "নিরবচ্ছিন্ন বিদ্যুৎ সরবরাহে বড় বাধা জ্বালানি সংকট"। *www.dainikamadershomoy.com* (ইংরেজি ভাষায়)। সংগ্রহের তারিখ ২০২২-০৩-১২।
5. ↑  প্রতিবেদক, নিজস্ব। "৩০০ মেগাওয়াট দিয়ে শুরু হচ্ছে আজ"। *Prothomalo*। সংগ্রহের তারিখ ২০২২-০৩-১২। [*স্থায়ীভাবে অকার্যকর সংযোগ*]
6. ↑  প্রতিবেদক, নিজস্ব। "৩০০ মেগাওয়াট দিয়ে শুরু হচ্ছে আজ"। *Prothomalo*। সংগ্রহের তারিখ ২০২২-০৩-১২। [*স্থায়ীভাবে অকার্যকর সংযোগ*]
**মদিনাতুল বা'আস** (আরবি: مدينة البعث, প্রতিবর্ণীকৃত: *Madīnat al-Bā'āth*), **বা'আস শহর** বা **নিউ কুনেইত্রা** নামেও পরিচিত, গোলান মালভূমির একটি শহর যা দক্ষিণ সিরিয়ার কুনেইত্রা গভর্নরেট এর প্রশাসনিক কেন্দ্র। এটি কুনেইত্রার ১২ কিমি উত্তরে এবং খান অর্ণবাত শহরের ২ কিমি পশ্চিমে দামেস্ক - কুনেইত্রা সড়কে অবস্থিত। এটি একটি পরিকল্পিত শহর, যা ১৯৮৬ সালে প্রতিষ্ঠিত এবং প্রথম বসতি স্থাপন করা হয়। কুনেইত্রা ধ্বংস ও পরিত্যক্ত হওয়ার পরে প্রাদেশিক কেন্দ্র হিসেবে কুনেইত্রা শহর প্রতিস্থাপিত হয়। এর ক্ষেত্রফল ১.৯ কিমি² এবং সমুদ্রপৃষ্ঠ থেকে উচ্চতা ৯০০ মিটার। ২০১০ সালের সরকারি অনুমান মতে, মদিনাতুল বা'আসের জনসংখ্যা ছিল ৪,৫০০ জন। ক্ষমতাসীন সিরীয় বা'আস পার্টির নামে শহরটির নামকরণ করা হয়।

শহরটিতে ২২ কিমি দীর্ঘ রাস্তা, ব্যাংকিং পরিষেবা, সরকারি ও বেসরকারি সংস্থা, টিভি ও রেডিও স্টেশন, সাংস্কৃতিক কেন্দ্র, ফুটবল স্টেডিয়াম ও হাসপাতাল ইত্যাদিসহ অনেকগুলো উন্নত অবকাঠামো রয়েছে। ২০১৩ সালের ডিসেম্বরে, মদিনাতুল বা'আসের নগর পরিষদ কর্তৃক দামেস্ক বিশ্ববিদ্যালয়ের ৫টি নতুন অনুষদের নির্মাণ শুরু করা হয়।

শহরের বাসিন্দারা মূলত কৃষি ও সেবার সাথে জড়িত। এখানে গড় বৃষ্টিপাত হয় ১,০০০ মিমি (৩৯.৩৭ ইঞ্চি)।

তথ্যসূত্র
---------

1. 1 2 3  "Breaking International News & Views"। *Reuters* (ইংরেজি ভাষায়)। সংগ্রহের তারিখ ২০২২-০৭-১৬।
2. ↑  ""مدينة البعث" ... المدينة النموذجية في"القنيطرة""। *www.esyria.sy* (আরবি ভাষায়)। সংগ্রহের তারিখ ২০২২-০৭-১৬।
3. ↑  "ملعب "مدينة البعث" بحلته الخضراء"। *www.esyria.sy* (আরবি ভাষায়)। সংগ্রহের তারিখ ২০২২-০৭-১৬।
4. ↑  "صحيفة الثورة"। *صحيفة الثورة* (আরবি ভাষায়)। সংগ্রহের তারিখ ২০২২-০৭-১৬।
**ফাইনাল ফ্যান্টাসি এক্স-২** ২০০৩ সালে প্রকাশিত একটি রোল-প্লেয়িং ভিডিও গেম। এটি তৈরি ও সম্পাদনা করেছে স্কোয়ার। এটি ২০০১ সালে প্রকাশিত ফাইনাল ফ্যান্টাসি এক্স এর পরবর্তী পর্ব। ফাইনাল ফ্যান্টাসি সিরিজে এই গেমটি প্রথম যেটি এইধরনের প্রচারণা পেয়েছে। গল্পটিতে তুলে ধরা হয়েছে ইউনার কথা যখন সে টাইডাসের সন্ধান করতে থাকে, যে পূববর্তী গেইমটির প্রধান চরিত্র ছিলো। একই সাথে সে চেষ্টা করে যেন স্পিরার রাজনৈতিক দ্বন্দ্ব যুদ্ধে রূপ না নেয়। 

প্রথম সিক্যুয়েলপ্রাপ্ত*ফাইনাল ফ্যান্টাসি* গেইম হওয়ার পাশাপাশি, *ফাইনাল ফ্যান্টাসি এক্স-২* ছিল সিরিজের প্রথম গেম যেখানে মাত্র তিনটি চরিত্র খেলা সম্ভব এবং সব প্রধান চরিত্র নারী। গেমের যুদ্ধ ব্যবস্থায় রয়েছে *ফাইনাল ফ্যান্টাসি* ক্যারেক্টার ক্লাস — যেটি সিরিজটির অনন্য গেমপ্লে কনসেপ্টগুলির মধ্যে একটি—এবং একাধিক উপসংহার আছে এমন কয়েকটি গেম এন্ট্রির মধ্যে এটি একটি। দীর্ঘ সময়ের *ফাইনাল ফ্যান্টাসি* কম্পোজার নোবুও উয়েমাতসুর পরিবর্তে সাউন্ডট্র্যাকটি তৈরি করেছিলেন নরিকো মাতসুয়েদা এবং তাকাহিতো এগুচি।

গেমটি সমালোচকদের দ্বারা ইতিবাচকভাবে গৃহীত হয়েছিল এবং বাণিজ্যিকভাবে সফল হয়েছিল। গেমটি প্লেস্টেশন ২-এ বিক্রিত হয়েছে ৫.৪ মিলিয়ন কপিরও বেশি এবং জিতেছে বেশ কয়েকটি পুরস্কার । এটি ২০০৩ সালের এপ্রিলে এনিক্সের সাথে সংযোজিত হওয়ার আগে স্কোয়ারের দ্বারা প্রকাশিত শেষ *ফাইনাল ফ্যান্টাসি* গেম। *ফাইনাল ফ্যান্টাসি এক্স-* এর পাশাপাশি, গেমটি *ফাইনাল ফ্যান্টাসি এক্স/এক্স-২ এইচডি রিমাস্টার* নামে ২০১৩ সালে প্লেস্টেশন ৩ এবং প্লেস্টেশন ভিটার জন্য হাই-ডেফিনিশনে পুনরায় প্রকাশ করা হয়। *ফাইনাল ফ্যান্টাসি এক্স/এক্স-২ এইচডি রিমাস্টার* পরে ২০১৫ সালে প্লেস্টেশন ৪, ২০১৬ সালে মাইক্রোসফ্ট উইন্ডোজ এবং ২০১৯ সালে এক্সবক্স ওয়ান এবং নিন্টেন্ডোসুইচের জন্য প্রকাশিত হয়।

তথ্যসূত্র
---------
**সারিকা সিং** হলেন একজন ভারতীয় দক্ষ থাঙ্কা চিত্রশিল্পী এবং একজন উৎসাহী সাংস্কৃতিক কর্মী। তিনি নতুন দিল্লিতে জন্মগ্রহণ করেছিলেন এবং বর্তমানে স্বামী ও দুই সন্তানের সাথে ধর্মশালায় থাকেন। তিনি বিশ্বের প্রথম মহিলা থাঙ্কা চিত্রশিল্পী, পাশাপাশি তিনি প্রথম ভারতীয় যিনি এই শিল্প রূপটি অনুশীলন করেছেন। তাঁর বহু বছরের গবেষণায় তিনি থাঙ্কা চিত্রকর্মের সংরক্ষণ ও প্রচারে ব্যাপক অবদান রেখেছেন।

শিক্ষাজীবন
----------

সারিকা দিল্লির লেডি শ্রী রাম কলেজ থেকে স্নাতক ডিগ্রি অর্জন করেছিলেন। তিনি ১৯৯৭ সালে বড় শহরের বিলাসবহুল জীবন ত্যাগ করে বৌদ্ধ বিষয়ের উপর ভিত্তি করে হিমালয় শাস্ত্রীয় শিল্প শিখতে ধর্মশালায় এসেছিলেন। তিনি ১৯৯৭ থেকে ২০০০ সাল পর্যন্ত ধর্মশালার নিকটবর্তী সিদ্ধবাড়ির বিশ্বখ্যাত নরবুলিংকা ইনস্টিটিউটে প্রথম এই শিল্পকলাটি অধ্যয়ন করেছিলেন। তারপরে তিনি ২০০৬ সাল পর্যন্ত থাঙ্গদে গটসাল স্টুডিও এবং আর্ট স্কুলে অধ্যয়ন করেন। প্রতিষ্ঠার পর থেকে, চিরাচরিত কৌশল এবং পদ্ধতি ব্যবহার করে বিদ্যালয়টি ২০০টিরও বেশি উচ্চ মানের থাঙ্কা তৈরি করেছে।

কর্মজীবন
--------

চতুর্দশ দলাই লামার এক বিবৃতি অনুসারে, হিমালয়ান বৌদ্ধ শিল্পের থাঙ্কা চিত্রকলার ঐতিহ্যে সম্ভবত সারিকা হলেন প্রথম মহিলা চিত্রশিল্পী এবং শিক্ষক।  সারিকা বর্তমানে, তাঁর স্বামী গুরু লোচোর সাথে, থাঙ্গদে গটসাল থাঙ্কা স্টুডিও এবং আর্ট স্কুল পরিচালনা করছেন। লোচো একজন বরিষ্ঠ থাঙ্কা চিত্রশিল্পী। এই দম্পতি সম্প্রতি ধর্মশালায় হিমালয় শিল্প ও সংস্কৃতি যাদুঘরের প্রতিষ্ঠা করেছেন এবং সেখানে কাজ শুরু করেছেন। সারিকা থাঙ্কার শিল্প নিয়ে বক্তৃতা দেন। লন্ডনের অক্টোবর গ্যালারী তে তাঁর স্টুডিওর কাজ প্রদর্শিত হয়েছে।  লেডি শ্রী রাম কলেজ ফর উইমেনের স্নাতক সারিকা, ২০১২ সালের নভেম্বরে, আরেকজন উল্লেখযোগ্য প্রাক্তন ছাত্রী অং সান সু চিকে শ্বেত তারার থাঙ্কা চিত্রকর্ম দিয়ে সম্মানিত করেছিলেন।

তথ্যসূত্র
---------

1. ↑  "Sarika Singh, Director & Master Painter"। সংগ্রহের তারিখ ২৮ মার্চ ২০২১।
2. ↑  "more at: Thangka Painter: Sarika Singh enhances woman's pride"। সংগ্রহের তারিখ ২৮ মার্চ ২০২১।
3. ↑
4. ↑
5. 1 2
6. ↑

* 
* 
* 
* Puttgen, Julie. "Divine Colours: Goddess Is in the Details." National Geographic: Traveler (India) Aug. 2012: 124-27. Print.
*
রামেশ্বরম ভারত-এ অবস্থিতবদ্রীনাথবদ্রীনাথদ্বারকাদ্বারকাজগন্নাথ পুরীজগন্নাথ পুরীরামেশ্বরামরামেশ্বরাম**চার ধাম**
**রামেশ্বরাম** ( রামেস্বারাম , রমেশ্বরম নামেও পরিচিত) ভারতের দক্ষিণ ভাগের প্রান্তিক স্থান।
ভারতের তামিলনাড়ুর রামনাথাপুরাম জেলার একটি শহর ও পৌরসভা। এটি পামবান দ্বীপে অবস্থিত পামবান চ্যানেল দ্বারা প্রধানভূমি ভারত থেকে পৃথক এবং শ্রীলংকার মান্নার দ্বীপ থেকে ৪০ কিলোমিটার দূরে অবস্থিত। এটি ভারতীয় উপদ্বীপের উপরিভাগে মাননার উপসাগরে অবস্থিত।  পামবান দ্বীপ, যা রামেশ্বর দ্বীপ নামে পরিচিত, পামবান সেতু দ্বারা মূলভূমি ভারতের সাথে সংযুক্ত। রামেশ্বর চেন্নাই ও মাদুরাইয়ের রেলপথের টার্মিনাস। বারাণসীর সাথে একত্রিত হয়ে এটি হিন্দুদের কাছে ভারতের পবিত্রতম স্থান এবং চার ধাম তীর্থযাত্রার অংশ বলে মনে করা হয়।

রামেশ্বর ভারতের কাছ থেকে শ্রীলঙ্কায় পৌঁছানোর সবচেয়ে নিকটতম বিন্দু এবং ভূতাত্ত্বিক প্রমাণগুলি নির্দেশ করে যে, রামসেতু ভারত ও শ্রীলংকার মধ্যে একটি পূর্ব জমির সংযোগ ছিল। 
এই মন্দিরে রামেশ্বর স্তম্ভ অবস্থিত।

ঐতিহাসিক তাৎপর্য
----------------

সীতা উদ্ধারের পরে ফিরে এসে, লিঙ্গ রূপে শিবের আরাধনা করেন রামচন্দ্র। রাবণকে বধ করে তিনি যে ব্রহ্মহত্যা করেছিলেন, সেই পাপ খণ্ডনের জন্যই শিবের আরাধনা করেন। বর্তমানে তামিলনাডুর সেই স্থানই হিন্দু তীর্থ হিসেবে গণ্য হয়।

আরও দেখুন
---------

রামসেতু

তথ্যসূত্র
---------

1. ↑  "Temple Towns of India"। ১৯ এপ্রিল ২০১৬ তারিখে মূল থেকে আর্কাইভ করা। সংগ্রহের তারিখ ৪ মে ২০১৬।
2. ↑  "রামায়ণ"।